Иахьа Қырҭтәыла аизга атурнир «Евробаскет — 2022» аҳәаақәа ирҭагӡаны раҧхьатәи аматч мҩаҧнагоит. Ҳкоманда Бельгиа аизга иацлабуеит, ари аматч ала аҭоурыхтә «Евробаскет» иалагоит. Ахәмарра иалагоит асааҭ 21:00 рзы, ишиашо ицо арепортаж жәбар шәылшоит Қырҭтәыла Актәи аканал аҿы.
2022 шықәсатәи Европа ачемпионат ҳтәылазы аҭоурыхтә ҵакы амоуп 2 мзызк рыла — Қырҭтәыла ари ачемпионат мҩаҧнагоит Чехиеи, Германтәылеи, Италиеи инарывагыланы.
2022 шықәсатәи «Евробаскет» Қарҭ амҩаҧгара асимволтә ҵакы амоуп: 100 шықәса раҧхьа, 1922 шықәсазы, ҳтәылаҿы амҵәышәампыл аларҵәара иалагеит – Ушанги Чхеиӡе имҩаҿы раҧхьатәи амҵәышә шьақәыргылан. Сынтәа ҳтәыла амҵәышәампыл 100 шықәсатәи аиубилеи азгәанаҭоит.
Қырҭтәыла аизгаҿ ихәмаруеит НБА ҩыџьа ахәмарҩцәа — Гога Битаӡеи Сандро Мамукелашвилии. Аха ацәыӡ дугьы ҳамоуп: нанҳәа 24 рзы аизга акаҧдан Ҭорнике Шенгелиа, Адунеи ачемпионат алхратә етапаан атравма иоун, «Евробаскет» аҿы дзыхәмаруам.
Қырҭтәыла аизга азыҟаиҵоит Илиас Зурос.